като взе предвид:

* Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
* Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза (...)[[1]](#footnote-2), и по-специално член 44 от него,
* общия бюджет на Европейския съюз за 2019 финансова година, приет на 12 декември 2018 г.[[2]](#footnote-3),
* проект на коригиращ бюджет № 1/2019[[3]](#footnote-4), приет на 15 април 2019 г.,
* проект на коригиращ бюджет № 2/2019[[4]](#footnote-5), приет на 15 май 2019 г.,
* проект на коригиращ бюджет № 3/2019[[5]](#footnote-6), приет на 22 май 2019 г.,

С настоящото Европейската комисия представя на Европейския парламент и на Съвета проект на коригиращ бюджет № 4 към бюджета за 2019 г.

**ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ**

Промените в общия разчет за приходната част на бюджета и в отделни раздели (I, III, V и X) са достъпни в EUR-Lex ([https://eur-lex.europa.eu/budget/www/index-bg.htm](http://eur-lex.europa.eu/budget/www/index-bg.htm)).

СЪДЪРЖАНИЕ

[1. Въведение 4](#_Toc13833743)

[2. Актуализация на разходите 4](#_Toc13833744)

[**2.1.** **Намаляване на бюджетните кредити за поети задължения и за плащания** 4](#_Toc13833745)

[*2.1.1* *Органи за финансов надзор (ЕБО, EIOPA и ESMA)* 4](#_Toc13833746)

[*2.1.2* *Европейска агенция за гранична и брегова охрана (Frontex)* 6](#_Toc13833747)

[*2.1.3* *Преработване на регламент „Дъблин III“* 6](#_Toc13833748)

[*2.1.4.* *Европейска прокуратура* 8](#_Toc13833749)

[*2.1.5.* *Европейски социален фонд — Оперативна техническа помощ* 8](#_Toc13833750)

[*2.1.6.* *Инструмент за спешна подкрепа (ИСП)* 8](#_Toc13833751)

[*2.1.7.* *Механизъм за гражданска защита на Съюза (МГЗС)* 10](#_Toc13833752)

[*2.1.8.* *Фонд „Солидарност“ на Европейския съюз (ФСЕС)* 10](#_Toc13833753)

[*2.1.9.* *Коригиране на мобилизирането на специалните инструменти* 11](#_Toc13833754)

[**2.2.** **Отлагане на оттеглянето на Обединеното кралство от Европейския съюз: въздействие върху институциите на ЕС** 11](#_Toc13833755)

[*2.2.1* *Европейски парламент (ЕП)* 12](#_Toc13833756)

[*2.2.2* *Европейска сметна палата (ЕСП)* 12](#_Toc13833757)

[*2.2.3* *Европейска служба за външна дейност (ЕСВД)* 12](#_Toc13833758)

[*2.2.4*  *Общ преглед* 13](#_Toc13833759)

[3. Актуализация на приходите 14](#_Toc13833760)

[**3.1** **Общо отражение на ПКБ 4/2019 върху разпределението на общите плащания по собствените ресурси между държавите членки** 14](#_Toc13833761)

[**3.2** **Преразглеждане на прогнозата за ТСР, за базите за ДДС и БНД** 16](#_Toc13833762)

[**3.3** **Корекция за Обединеното кралство за 2018 г. и 2015 г.** 17](#_Toc13833763)

[*3.3.1* *Въведение* 17](#_Toc13833764)

[*3.3.2* *Изчисляване на корекциите* 19](#_Toc13833765)

[*3.3.3* *Вписване в ПКБ 4/2019 на първата актуализация на корекцията за Обединеното кралство за 2018 г. и на окончателния размер на корекцията за Обединеното кралство за 2015 г.* 20](#_Toc13833766)

[4. Обобщаваща таблица по функции от МФР 23](#_Toc13833767)

ОБЯСНИТЕЛЕН МЕМОРАНДУМ

1. Въведение

Целта на проект на коригиращ бюджет (ПКБ) № 4 за 2019 г. е да се актуализират както разходната, така и приходната част на бюджета, за да се вземат предвид последните промени:

* що се отнася до разходите:
* за да се освободят бюджетни кредити за поети задължения и за плащания по бюджетни редове за функции 1а „Конкурентоспособност за растеж и работни места“ , 1б „Икономическо, социално и териториално сближаване“, 3 „Сигурност и гражданство“ и 4 „Глобална Европа“, както и за фонд „Солидарност“ на Европейския съюз;
* за да се коригира бюджетът за 2019 г. на някои институции в резултат на отлагането на оттеглянето на Обединеното кралство от Европейския съюз за 31 октомври 2019 г.
* що се отнася до приходите, за да се преразгледат прогнозите за традиционните собствени ресурси (т.е. мита и налози в сектора на захарта), за базите за данъка върху добавената стойност (ДДС) и за брутния национален доход (БНД), както и за да се включат в бюджета съответните корекции за Обединеното кралство и тяхното финансиране, всички те засягащи разпределението на вноските собствени ресурси от държавите членки в бюджета на ЕС.

**2.** **Актуализация на разходите**

**2.1.** **Намаляване на бюджетните кредити за поети задължения и за плащания**

*2.1.1* *Органи за финансов надзор (ЕБО, EIOPA и ESMA)*

През септември 2017 г.[[6]](#footnote-7) Комисията предложи основно преразглеждане на мандатите на Европейския банков орган (ЕБО), Европейския орган за застраховане и професионално пенсионно осигуряване (EIOPA) и Европейския орган за ценни книжа и пазари (ESMA), което изисква значително увеличаване на човешките и финансовите ресурси, в частност за ESMA. Ключов елемент на предложението е преходът към нов модел на финансиране, при който настоящото съотношение за финансиране между вноската от бюджета на ЕС (40 %) и вноската от националните надзорни органи (60 %) ще бъде заменено от комбинация от финансиране чрез такси и изравнителна вноска от бюджета на ЕС. Успоредно с това[[7]](#footnote-8) Комисията предлага и нов мандат на ESMA във връзка с надзора на централните контрагенти (ЦК), което изисква увеличаване на човешките ресурси, както и предварително финансиране на тези финансирани чрез такси дейности, като се вземе предвид времето, необходимо за въвеждането на система за събиране на такси.

Политическо споразумение по предложението бе постигнато през през март 2019 г. Що се отнася до преразглеждането на мандатите на ЕБО, EIOPA и ESMA, компромисният вариант по същество доведе до по-слабо разширяване на обхвата на мандатите със съответно отражение върху необходимите ресурси, а настоящият модел на финансиране (разпределение 40/60 между бюджета на ЕС и националните органи) бе запазен. Мандатът на ESMA по отношение на ЦК ще бъдат леко намален в сравнение с предложението на Комисията. И за двете предложения въздействието върху бюджета ще се усети със закъснение от една година. Предварителният разчет за 2020 г.[[8]](#footnote-9) вече отразява последиците върху бюджета за 2020 г. Предлага се в настоящия ПКБ да се актуализира бюджетът за 2019 г. както за човешките, така и за финансовите ресурси.

Предложеното намаление на вноската на ЕС за ЕБО, EIOPA и ESMA е посочено в таблицата по-долу.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 12 02 04 | Европейски банков орган (ЕБО) | -2 490 000 | -2 490 000 |
| 12 02 05 | Европейски орган за застраховане и професионално пенсионно осигуряване (ЕIОPA) | -2 360 000 | -2 360 000 |
| 12 02 06 | Европейски орган за ценни книжа и пазари (ESMA) | -13 670 000 | -13 670 000 |
| **Общо**  | **-18 520 000** | **-18 520 000** |

Актуализираните щатни разписания на ЕБО (-10 длъжности), EIOPA (-9 длъжности) и ESMA (-27 длъжности) са посочени в бюджетното приложение.

*2.1.2* *Европейска агенция за гранична и брегова охрана (Frontex)*

През септември 2018 г.[[9]](#footnote-10) Комисията предложи да се разшири мандатът на Европейската агенция за гранична и брегова охрана (Frontex), за да се създаде постоянен корпус от 10 000 гранични служители до 2020 г. В очакване на приемането на законодателното предложение в бюджета за 2019 г. беше заделен резерв от 19,3 милиона евро за покриване на разходите по планираното наемане на първата вълна от гранични служители (375 длъжности и 375 договорно наети служители) през последното тримесечие на 2019 г.

През март 2019 г. беше постигнато политическо споразумение за постепенното създаване на постоянен корпус от 10 000 гранични служители до 2027 г. Като се има предвид очакваното влизане в сила на регламента около 1 ноември 2019 г., като официална отправна точка за действителното наемане на постоянния корпус от гранични служители, Комисията счита за разумно да запази сума в размер на 7,2 милиона евро в резерва за покриване на разходите за заплати за първото наемане на гранични служители през 2019 г. Следователно оставащата сума в резерва може да бъде отменена в настоящия ПКБ. .

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 40 02 41 | Многогодишни бюджетни кредити (*Резерв за бюджетна статия 18 02 03 — Европейска агенция за гранична и брегова охрана (FRONTEX)* | -12 121 000 | -12 121 000 |
| **Общо**  | **-12 121 000** | **-12 121 000** |

*2.1.3* *Преработване на регламент „Дъблин III“*

Гласуваният бюджет за 2019 г. съдържа 460 милиона евро в бюджетни кредити за поети задължения като резерв, свързан с предложението на Комисията за преработване на регламент „Дъблин III“ в очакване на приемането на правното основание. В случай че правният акт не бъде приет до 1 февруари 2019 г., Комисията може да представи едно или повече предложения за трансфери в съответствие с член 31 от Финансовия регламент.

Първият транш в размер на 370 милиона евро беше освободен през април 2019 г. Успоредно с настоящия проект на коригиращ бюджет Комисията представя второ и окончателно искане за трансфер (DEC 15/2019) за сума в размер на 82,8 милиона евро, от които 62,8 милиона евро за покриване на допълнителните нужди от финансиране за Гърция през 2019 г. и 20 милиона евро за подготовка на следващото поемане на ангажименти за презаселване. Въз основа на оценката на Комисията на съответните нужди в края на годината в тази област, оставащата сума в резерва може да бъде отменена в настоящия ПКБ. Въпреки това Комисията ще следи отблизо развитието по места и може да предложи допълнителни корективни мерки, ако е необходимо.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 40 02 41 | Многогодишни бюджетни кредити (*Резерв за бюджетна статия 18 03 01 01 — Укрепване и развиване на Общата европейска система за убежище и увеличаване на солидарността и споделянето на отговорност между държавите членки*) | -7 200 000 | -7 200 000 |
| **Общо**  | **-7 200 000** | **-7 200 000** |

*2.1.4.* *Европейска прокуратура*

През октомври 2017 г. беше постигнато споразумение за създаването на Европейската прокуратура[[10]](#footnote-11). Въпреки че процесът на създаване на административната структура на службата вече е доста напреднал, назначаването на главния прокурор на Европейската прокуратура отнема повече време и понастоящем се очаква това да стане през втората половина на 2019 г. Това има верижен ефект върху някои други назначения, поради което някои от разходите, първоначално планирани за 2019 г., ще възникнат през 2020 г. Вследствие на това бюджетният кредит, включен в бюджета за 2019 г., може да бъде намален с 1 милион евро през 2019 г. Предварителният разчет за 2020 г. вече отразява последиците върху бюджета за 2020 г.[[11]](#footnote-12)

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 33 03 05 | Европейска прокуратура | -1 000 000 | -1 000 000 |
| **Общо**  | **-1 000 000** | **-1 000 000** |

*2.1.5.* *Европейски социален фонд — Оперативна техническа помощ*

Като се вземе предвид последната оценка на действителните потребности от бюджетни кредити за поети задължения по бюджетна позиция 04 02 63 01, могат да бъдат отменени 8,3 милиона евро, без това да застраши гладкото изпълнение на дейностите за техническа помощ в рамките на Европейския социален фонд.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 04 02 63 01 | Европейски социален фонд — Оперативна техническа помощ | -8 300 000 | - |
| **Общо**  | **-8 300 000** | **-** |

*2.1.6.* *Инструмент за спешна подкрепа (ИСП)*

Инструментът за спешна подкрепа предоставя основана на нуждите спешна подкрепа, насочена към опазване на човешкия живот, предотвратяване и облекчаване на човешкото страдание и запазване на човешкото достойнство, която допълва реакцията на засегнатите държави членки. Първата намеса по линия на ИСП започна през 2016 г. и понастоящем е в процес на постепенно преустановяване.

Текущите средства за разходите за подкрепа на ИСП са в размер на 250 000 EUR. В съответствие с преразгледаната прогноза за необходимите бюджетни кредити 120 000 EUR могат да бъдат отменени.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 18 01 04 05 | Разходи за подкрепа за спешна подкрепа в рамките на Съюза | -120 000 | -120 000 |
| **Общо**  | **-120 000** | **-120 000** |

*2.1.7.* *Механизъм за гражданска защита на Съюза (МГЗС)*

Механизмът за гражданска защита на Съюза има за цел засилване на сътрудничеството между участващите държави в областта на гражданската защита с цел подобряване на предотвратяването, готовността и реагирането при бедствия.

С Решение (ЕС) 2019/420 на Европейския парламент и на Съвета от 13 март 2019 г.[[12]](#footnote-13) финансовият пакет за Механизма за гражданска защита на Съюза за периода 2014—2020 г. бе увеличен до 574 милиона евро. Вследствие на политическото споразумение между Съвета и Европейския парламент и като се има предвид, че горепосоченото решение за изменение бе прието по-късно от предвиденото, средствата за Механизма за гражданска защита на Съюза, разпределени за 2019 г., следва да бъдат съответно намалени. Сумите в резерв, надвишаващи договорените средства за 2019 г., могат да бъдат отменени.

| *EUR* |
| --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 40 02 41 | Многогодишни бюджетни кредити (*Резерв за бюджетна позиция 23 03 01 01 — Предотвратяване и готовност за бедствия в рамките на Съюза*) | -35 000 000 | -26 390 000 |
| 40 02 41 | Многогодишни бюджетни кредити (*Резерв за бюджетна позиция 23 03 02 01 — Бързи и ефикасни операции по спешно реагиране при големи бедствия в рамките на Съюза*) | - | -170 514 |
| 40 02 41 | Многогодишни бюджетни кредити (*Резерв за бюджетна позиция 23 03 02 02 — Бързи и ефикасни операции по спешно реагиране при големи бедствия в трети държави*) | - | -2 000 000 |
| **Общо**  | **-35 000 000** | **-28 560 514** |

*2.1.8.* *Фонд „Солидарност“ на Европейския съюз (ФСЕС)*

Съгласно член 4а, параграф 4 от Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз общият размер на авансовите плащания за всяка година е ограничен до 50 милиона евро както в бюджетни кредити за поети задължения, така и в бюджетни кредити за плащания.

Съгласно член 12, параграф 4, буква а) от Финансовия регламент — нова разпоредба в сила от 1 август 2018 г. — за ФСЕС се прави автоматичен пренос на неизползваните бюджетни кредити за поети задължения. В края на 2018 г. бяха налични 29,7 милиона евро бюджетни кредити за поети задължения за ФСЕС, които бяха автоматично пренесени към 2019 г. 50 милиона евро бяха мобилизирани заедно с бюджета за 2019 г.[[13]](#footnote-14)

В резултат на това понастоящем има 79,7 милиона евро бюджетни кредити за поети задължения и 50 милиона евро бюджетни кредити за плащания, налични през 2019 г. за авансовите плащания по ФСЕС. Поради това се предлага съкращаване с 29,7 милиона евро на бюджетните кредити за поети задължения, включени в бюджета за 2019 г., за да се намали равнището на бюджетните кредити за поети задължения до сумата от 50 милиона евро, предвидена в основния акт, и до равнището на бюджетните кредити за плащания.

|  |
| --- |
| *EUR* |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
| *Раздел III — Комисия* |
| 13 06 01 | Подпомагане на държавите членки в случай на мащабно природно бедствие със сериозно отражение върху условията на живот, околната среда или икономиката | -29 748 635 | - |
| **Общо**  | **-29 748 635** | **-** |

*2.1.9.* *Коригиране на мобилизирането на специалните инструменти*

Като се има предвид намаляването на равнището на бюджетните кредити за поети задължения по функции 1а и 3, включено в настоящия ПКБ, се предлага да се коригира мобилизирането на средства по Инструмента за гъвкавост, както следва:

* За функция 1а мобилизирането на средства по Инструмента за гъвкавост се намалява с 18,5 милиона евро;
* За функция 3 мобилизирането на средства по Инструмента за гъвкавост се намалява с 55,4 милиона евро.

Предложеното решение за мобилизиране на средства по Инструмента за гъвкавост[[14]](#footnote-15), което отменя и заменя Решение (ЕС) 2019/276 от 12 декември 2018 г.[[15]](#footnote-16), придружава настоящия ПКБ.

Като се има предвид намаляването на равнището на бюджетните кредити за поети задължения по функция 1б, включено в настоящия ПКБ, използването на общия марж за поетите задължения се намалява с 8,3 милиона евро.

**2.2.** **Отлагане на оттеглянето на Обединеното кралство от Европейския съюз: въздействие върху институциите на ЕС**

По време на изготвянето на бюджета за 2019 г. институциите бяха приканени да отразят в своите съответни предварителни разчети въздействието на оттеглянето на Обединеното кралство от Европейския съюз, предвидено първоначално за 29 март 2019 г., в областите, в които промените са очевидни (напр. съкращаване на един член на Комисията, един член на Сметната палата, коригиране на броя на съдиите в Съда на ЕС, закриване на Представителството и регионалните служби в Обединеното кралство и др.).

В резултат на това Европейският парламент, Съветът, Комисията, Съдът на ЕС, Европейската сметна палата и Европейският икономически и социален комитет намалиха своите бюджетни искания с обща сума от около 11,7 милиона евро (от които 10,2 милиона евро за Европейския парламент). Това намаление бе изчислено въз основа на факта, че през 2019 г. Обединеното кралство е държава членка в продължение на 3 месеца.

Европейската служба за външна дейност увеличи своето бюджетно искане с 12,3 милиона евро, за да отрази допълнителните разходи, свързани със създаването на подразделение за Обединеното кралство в централата и на делегация на ЕС в Лондон.

Поради отлагането на оттеглянето на Обединеното кралство[[16]](#footnote-17) сега институциите ще трябва да покрият разходите, свързани с Обединеното кралство като държава — членка на ЕС, за срок от седем допълнителни месеца.

Съветът, Комисията, Съдът и Европейският икономически и социален комитет ще се стремят да покрият допълнителните нужди чрез преразпределяне на съществуващите ресурси. По-специално за Съда това е възможно поради постоянното забавяне на назначаването на съдия от една от държавите членки, което е генерирало достатъчно икономии за покриване на допълнителните разходи за членовете от Обединеното кралство до 31 октомври 2019 г.

От друга страна, Европейският парламент и Европейската сметна палата искат допълнителни бюджетни кредити поради причините, изложени по-долу.

*2.2.1* *Европейски парламент (ЕП)*

Вследствие на решението на Европейския съвет относно състава на Парламента от 9-ия парламентарен мандат[[17]](#footnote-18) нататък, разделът от бюджета за Парламента включваше бюджетни кредити за 678 членове на ЕП, считано от 30 март, и 705 членове, считано от 2 юли 2019 г. Бюджетните кредити бяха намалени по редица бюджетни редове, свързани с членовете на ЕП, сътрудниците и институционалното представителство; не беше предвиден бюджет за информационна кампания в Обединеното кралство.

Отлагането за 31 октомври 2019 г. има отражение не само върху състава на Европейския парламент и разходите за парламентарни сътрудници, но също така наложи запазването на бюрото за връзка на Обединеното кралство и организирането на европейски избори в Обединеното кралство, които изискваха цялостна информационна кампания.

Горепосочените елементи, които представляват неизбежни, изключителни и непредвидени обстоятелства, изискват допълнителни бюджетни кредити в размер на 15,1 милиона евро.

*2.2.2* *Европейска сметна палата (ЕСП)*

Решението за отлагане на оттеглянето на Обединеното кралство със срок до седем месеца има отражение върху възнагражденията и другите разходи на Колегиума от 28 вместо 27 членове на Сметната палата.

Предвид ограничения бюджет, поискан за 2019 г., Сметната палата няма да бъде в състояние да намери допълнителни средства чрез преразпределяне, но иска допълнителни средства в размер на 107 000 EUR за покриване на разходите за заплати и други надбавки, както и разноските за командировки и представителните разходи. От тази сума е приспаднато преразпределението на неизползваните суми от преходни надбавки, които ще бъдат прехвърлени към бюджетния ред за заплата на члена на ЕСП от Обединеното кралство.

*2.2.3* *Европейска служба за външна дейност (ЕСВД)*

В бюджета на ЕСВД за 2019 г. са предоставени допълнителни бюджетни кредити като пряка последица от оттеглянето на Обединеното кралство с цел:

* откриване и функциониране на делегация в Лондон,
* запазване на съществуващия пункт за присъствие на ЕС в Северна Ирландия,
* създаване на специализирано подразделение в централата за управление на отношенията с Обединеното кралство като трета държава, и
* покриване на допълнителните разходи за ротация, произтичащи от необходимостта да се изтеглят служителите с британско гражданство от мрежата на делегациите преди планираната дата на изтичане на техните назначения.

Тези суми бяха изчислени въз основа на предположението, че Обединеното кралство ще напусне Европейския съюз на 29 март 2019 г. Тъй като срокът по член 50 беше удължен, ЕСВД понастоящем има натрупани излишъци в бюджета си за 2019 г.

Предвид настоящата значителна несигурност, свързана с процеса по член 50, ЕСВД ще трябва да запази сумите за еднократни разходи за откриване на делегацията и за горепосочените допълнителни ротации в бюджета си за 2019 г. Това също така ще изисква достатъчен буфер, ако и двете страни ратифицират споразумението за оттегляне преди 31 октомври 2019 г.

Следователно ЕСВД ще намали своя бюджет за 2019 г. с текущите разходи, предвидени от началото на годината до 1 август за подразделението в централата и за пунктовете за присъствие в Обединеното кралство (3 276 000 EUR).

Тъй като ситуацията по-късно през годината може да бъде много различна от настоящия сценарий, ЕСВД възнамерява да се обърне отново към бюджетния орган по-късно тази година и да предложи допълнителни корекции на своя бюджет за 2019 г. според това, което е целесъобразно в ситуацията по това време.

*2.2.4*  *Общ преглед*

|  | *(ЕUR)* |
| --- | --- |
| **Бюджетен ред** | **Наименование** | **Бюджетни кредити за поети задължения** | **Бюджетни кредити за плащания** |
|  *Раздел I — Европейски парламент* |
|  1 0 0 0 | Възнаграждения | 2 420 000 | 2 420 000 |
|  1 0 0 4 | Обикновени пътни разноски | 2 100 000 | 2 100 000 |
|  1 0 0 6 | Надбавка за общи разходи | 1 200 000 | 1 200 000 |
|  1 0 2 0 | Преходни надбавки | -1 800 000 | -1 800 000 |
|  3 2 2 | Разходи за документация | 80 000 | 80 000 |
|  3 2 4 2 | Разходи за публикации, разпространяване на информация и участие в обществени мероприятия | 3 000 000 | 3 000 000 |
|  3 2 4 4 | Организация и посрещане на групи посетители, програма Euroscola и покани на представители от трети страни, формиращи общественото мнение | 300 000 | 300 000 |
|  3 2 5 | Разходи, свързани с бюрата за връзка | 320 000 | 320 000 |
|  4 2 2 | Разходи, свързани със сътрудниците на членовете на ЕП | 7 490 000 | 7 490 000 |
|  **Междинен сбор раздел I**  | **15 110 000** | **15 110 000** |
|  *Раздел V — Европейска сметна палата* |
|  1 0 0 0 | Възнаграждение, надбавки и пенсии | 96 000 | 96 000 |
|  1 0 4 | Командировки | 6 000 | 6 000 |
|  2 5 2 | Представителни разходи | 5 000 | 5 000 |
|  **Междинен сбор раздел V** | **107 000** | **107 000** |
|  *Раздел X — Европейска служба за външна дейност* |
|  1 1 0 0 | Основни заплати | -564 000 | -564 000 |
|  1 1 0 2 | Права според Правилника за длъжностните лица относно личното положение на служителя | -143 000 | -143 000 |
|  1 1 0 3 | Разходи за социално осигуряване | -22 000 | -22 000 |
|  1 4 0 | Командировки | -27 000 | -27 000 |
|  3 0 0 0 | Възнаграждения и права на редовния персонал | -747 000 | -747 000 |
|  3 0 0 1 | Външен персонал и външни услуги | -568 000 | -568 000 |
|  3 0 0 2 | Други разходи, свързани с персонала | -97 000 | -97 000 |
|  3 0 0 3 | Сгради и свързани с тях разходи | -1 070 000 | -1 070 000 |
|  3 0 0 4 | Други административни разходи | -38 000 | -38 000 |
|  **Междинен сбор раздел X**  | **-3 276 000** | **-3 276 000** |
|  **Общо** | **11 941 000** | **11 941 000** |

**3.** **Актуализация на приходите**

**3.1** **Общо отражение на ПКБ 4/2019 върху разпределението на общите плащания по собствените ресурси между държавите членки**

След 175-ото заседание на Консултативния комитет по собствените ресурси (ККСР) от 24 май 2019 г. е необходимо да бъдат направени две корекции на приходната част на бюджета: първо, актуализация на прогнозите за традиционните собствени ресурси (ТСР), както и за собствените ресурси въз основа на данъка върху добавената стойност (ДДС) и брутния национален доход (БНД), за да се вземат предвид по-актуални икономически прогнози, и, второ, актуализация на корекцията за Обединеното кралство. Тези две корекции са представени в точки 3.2 и 3.3 по-долу.

Общото отражение на корекциите на разходите и на приходите в настоящия ПКБ е представено в обобщаващата таблица по-долу. Таблицата показва също така разпределението на общите плащания по собствените ресурси между държавите членки: вписани в бюджета за 2019 г., изменени в проект на коригиращ бюджет № 3 (ПКБ 3/2019)[[18]](#footnote-19) и накрая в настоящия ПКБ.

**Разпределение на общите плащания по собствените ресурси по държави членки (в милиони евро)**

|  | **Бюджет за 2019 г.** | **ПКБ 3/2019** | **ПКБ 4/2019** |
| --- | --- | --- | --- |
|
| (1) | (2) | (3) |
| **BE** | 6 151,1 | 6 108,2 | 6 096,5 |
| **BG** |  565,3 |  560,2 | 605,0 |
| **CZ** | 2 012,3 | 1 993,3 | 2 028,3 |
| **DK** | 2 811,0 | 2 782,1 | 2 801,5 |
| **DE** | 30 494,7 | 30 164,5 | 29 792,7 |
| **EE** |  253,3 |  250,9 | 263,1 |
| **IE** | 2 478,4 | 2 453,9 | 2 485,6 |
| **EL** | 1 746,1 | 1 728,6 | 1 759,2 |
| **ES** | 12 172,1 | 12 056,6 | 12 161,9 |
| **FR** | 22 592,6 | 22 364,4 | 22 592,4 |
| **HR** |  496,6 |  491,8 | 494,6 |
| **IT** | 17 008,2 | 16 840,7 | 16 772,0 |
| **CY** |  202,2 |  200,3 | 206,7 |
| **LV** |  288,5 |  285,7 | 301,3 |
| **LT** |  459,3 |  455,2 | 481,5 |
| **LU** |  376,9 |  373,1 | 382,6 |
| **HU** | 1 285,1 | 1 272,7 | 1 349,3 |
| **MT** |  116,7 |  115,6 | 119,3 |
| **NL** | 7 707,0 | 7 633,3 | 7 668,9 |
| **AT** | 3 437,6 | 3 400,7 | 3 398,3 |
| **PL** | 4 934,2 | 4 888,0 | 5 072,7 |
| **PT** | 1 914,7 | 1 896,0 | 1 932,0 |
| **RO** | 1 916,6 | 1 897,1 | 1 948,8 |
| **SI** |  480,2 |  475,8 | 488,1 |
| **SK** |  868,0 |  859,3 | 873,2 |
| **FI** | 2 186,3 | 2 163,9 | 2 166,7 |
| **SE** | 3 859,3 | 3 815,1 | 3 883,5 |
| **UK** | 17 490,2 | 17 268,1 | 16 614,1 |
| **EС** | **146 304,5** | **144 795,1** | **144 739,5** |

**3.2** **Преразглеждане на прогнозата за ТСР, за базите за ДДС и БНД**

Съгласно установената практика Комисията предлага да преразгледа финансирането на бюджета въз основа на по-актуални икономически прогнози[[19]](#footnote-20), договорени с държавите членки на заседанието на ККСР.

Преразглеждането се отнася до прогнозата за ТСР, които трябва да бъдат изплатени в бюджета за 2019 г., както и до прогнозата за базите за ДДС и БНД за 2019 г. Прогнозата в бюджета за 2019 г. бе определена на 172-то заседание на ККСР, проведено на 18 май 2018 г. Преразглеждането в настоящия ПКБ взема под внимание договорените прогнози от 175-ото заседание на ККСР, проведено на 24 май 2019 г. Използването на актуализирана прогноза за собствените ресурси подобрява точността на прогнозите за приходите и оттам на плащанията, които се изисква държавите членки да извършват в полза на бюджета на ЕС в хода на бюджетната година.

В сравнение с прогнозите, договорени през май 2018 г., тези за 2019 г. се променят по следния начин:

* Към момента общата прогноза за нетните мита за 2019 г. възлиза на 21 206,0 милиона евро (след приспадане на 20 % за разходи по събирането), което представлява намаление от 1,23 % спрямо прогнозата от 21 471,2 милиона евро, включена в бюджета за 2019 г. Комисията сравни резултатите от традиционния метод за прогнозиране на ККСР (въз основа на макроикономическите прогнози от пролетта на 2019 г.) с резултатите от метода на екстраполацията на база на най-новите данни за събраните мита (януари—април 2019 г.). Както и през предходните години, беше постигнато съгласие да се прилага консервативен подход и да се използва най-ниската прогноза за ТСР, за да се осигури добро управление на бюджета в контекста на голяма икономическа несигурност и потенциални смущения в търговските модели.
* Сегашната прогноза за общата база за ДДС без таван за 2019 г. за ЕС е на стойност 7 085 193,6 милиона евро, което представлява увеличение с 2,30 % в сравнение с прогнозата от май 2018 г. на стойност 6 925 637,5 милиона евро. Прогнозата за общата база за ДДС *с таван*[[20]](#footnote-21) за 2019 г. за ЕС е на стойност 7 057 535,1 милиона евро, което представлява увеличение с 2,20 % в сравнение с прогнозата от май 2018 г. на стойност 6 905 892,6 милиона евро.
* Прогнозата за общата база за БНД за 2019 г. за ЕС е на стойност 16 347 197,8 милиона евро, което представлява намаление (-0,60 %) в сравнение с прогнозата от май 2018 г. на стойност 16 446 111,0 милиона евро.

За конвертиране на прогнозите за базите за ДДС и за БНД от национални валути в евро (за деветте държави членки, които не са членки на еврозоната) бяха използвани обменните курсове от 31 декември 2018 г. По този начин се избягва изкривяване, тъй като това е курсът, който се използва за конвертиране на вписаните в бюджета плащания по собствените ресурси от евро в национална валута, когато се изискват сумите (съгласно член 10а, параграф 1 от Регламент № 609/2014 на Съвета).

Преразгледаните прогнози за ТСР, за базите за ДДС без таван и за базите за БНД за 2019 г., приети на 175-ото заседание на ККСР от 24 май 2019 г., са посочени в следната таблица:

**Преразгледани прогнози за ТСР и за базите за ДДС и БНД за 2019 г. *(в милиони евро)***

|  | **Мита*****(80 %)*** | **Бази за ДДС без таван** | **Бази за БНД** | ***Бази за ДДС******с таван[[21]](#footnote-22)*** |
| --- | --- | --- | --- | --- |
| **BE** |  2 173,3 |  200 164,5 |  469 186,6 |  200 164,5 |
| **BG** |  104,7 |  27 671,8 |  58 500,4 |  27 671,8 |
| **CZ** |  293,2 |  90 821,9 |  205 917,4 |  90 821,9 |
| **DK** |  357,7 |  119 452,0 |  313 973,3 |  119 452,0 |
| **DE** |  4 133,0 | 1 453 699,2 | 3 551 074,7 | 1 453 699,2 |
| **EE** |  34,9 |  13 074,3 |  26 649,8 |  13 074,3 |
| **IE** |  308,7 |  91 474,4 |  265 877,4 |  91 474,4 |
| **EL** |  185,6 |  75 007,5 |  190 421,6 |  75 007,5 |
| **ES** |  1 573,9 |  572 646,4 | 1 252 795,0 |  572 646,4 |
| **FR** |  1 746,2 | 1 112 113,9 | 2 472 604,4 | 1 112 113,9 |
| **HR** |  39,0 |  33 740,9 |  52 961,9 |  26 481,0 |
| **IT** |  1 901,2 |  718 519,6 | 1 793 427,3 |  718 519,6 |
| **CY** |  25,3 |  14 284,0 |  21 070,6 |  10 535,3 |
| **LV** |  44,8 |  12 079,5 |  31 194,7 |  12 079,5 |
| **LT** |  99,5 |  19 008,6 |  45 938,8 |  19 008,6 |
| **LU** |  17,6 |  30 710,0 |  42 445,3 |  21 222,7 |
| **HU** |  210,4 |  57 991,8 |  135 913,0 |  57 991,8 |
| **MT** |  13,8 |  8 893,3 |  12 257,9 |  6 129,0 |
| **NL** |  2 607,3 |  331 589,2 |  806 725,1 |  331 589,2 |
| **AT** |  217,5 |  180 376,1 |  399 095,3 |  180 376,1 |
| **PL** |  781,4 |  248 536,4 |  502 207,3 |  248 536,4 |
| **PT** |  188,2 |  105 998,5 |  203 200,7 |  101 600,4 |
| **RO** |  194,6 |  76 044,3 |  215 341,6 |  76 044,3 |
| **SI** |  81,0 |  22 413,4 |  47 995,2 |  22 413,4 |
| **SK** |  100,5 |  34 473,4 |  94 317,1 |  34 473,4 |
| **FI** |  150,6 |  102 046,6 |  240 879,6 |  102 046,6 |
| **SE** |  520,7 |  211 575,9 |  491 990,2 |  211 575,9 |
| **UK** |  3 101,4 | 1 120 786,2 | 2 403 235,6 | 1 120 786,2 |
| **ЕС-28** |  **21 206,0** | **7 085 193,6** | **16 347 197,8** | **7 057 535,1** |

**3.3** **Корекция за Обединеното кралство за 2018 г. и 2015 г.**

*3.3.1* *Въведение*

Корекцията на бюджетните дисбаланси в полза на Обединеното кралство (корекция за Обединеното кралство), която следва да бъде включена в настоящия ПКБ, се отнася до две години: 2015 г. и 2018 г.

По отношение на корекцията за Обединеното кралство за 2015 г. и 2018 г. се прилагат разпоредбите на Решение 2014/335/ЕС, Евратом на Съвета относно системата на собствените ресурси на Европейския съюз[[22]](#footnote-23) и придружаващият го работен документ (*Метод за изчисляване от 2014 г.*[[23]](#footnote-24)). Според разпоредбите на посоченото решение нетните „извънредни приходи“ от ТСР на Обединеното кралство, произтичащи от увеличаването от 2001 г. насам на процента от ТСР, който държавите членки задържат като компенсация за разходите си по събирането, се неутрализират, а разпределените разходи се коригират с общите разпределени разходи в държавите членки, които са се присъединили към ЕС след 30 април 2004 г., с изключение на преките селскостопански плащания и свързаните с пазара разходи, както и частта от разходите за развитие на селските райони, произхождаща от ФЕОГА, секция „Гарантиране“.

Освен това делът на Австрия, Германия, Нидерландия и Швеция във финансирането на корекцията за Обединеното кралство е намален на една четвърт от обичайната му стойност. Това намаление се финансира от другите държави членки, с изключение на Обединеното кралство.

В настоящия ПКБ са записани изчислението и финансирането на *първата актуализация* на корекцията за Обединеното кралство *за 2018 г.*, както и *окончателният размер* на корекцията за Обединеното кралство *за 2015 г.*

Разликата между *окончателния размер* *на корекцията за Обединеното кралство за 2015 г.* и сумата, включена преди това в бюджета (*първата актуализация*, записана в КБ 5/2016), е записана в глава 35 (Резултат от окончателното изчисляване на финансирането за коригиране на бюджетния дисбаланс за Обединеното кралство) от настоящия ПКБ.

*Първата актуализация на размера на корекцията за Обединеното кралство за 2018 г.* е записана в глава 15 (Корекция на бюджетни дисбаланси) от настоящия ПКБ и заменя записаната преди това в бюджета *временна сума*.

*3.3.2* *Изчисляване на корекциите*

Актуализацията на корекциите за 2015 г. и 2018 г. се дължи предимно на актуализацията на базите за ДДС и БНД, изпратени от държавите членки през есента на 2018 г. Освен това в актуализацията на корекцията за 2018 г. са взети предвид и разпределените разходи от 2018 г.

3.3.2.1 Корекция за Обединеното кралство за 2018 г.

В следната таблица се обобщават промените между *временния размер* на корекцията за Обединеното кралство за 2018 г., записан в бюджета за 2019 г., и *първата актуализация* на корекцията за Обединеното кралство за 2018 г., която ще бъде записана в настоящия ПКБ.

|  | **Корекция за Обединеното кралство за 2018 г.** | **Корекция за Обединеното кралство за 2018 г.****ВРЕМЕННА СУМА****Бюджет за 2019 г.** | **Корекция за Обединеното кралство за 2018 г.****ПЪРВА АКТУАЛИЗАЦИЯ****ПКБ 4/2019** | ***Разлика*** |
| --- | --- | --- | --- | --- |
| (1) | (2) | (2)-(1) |
| (1) | Дял на Обединеното кралство от базата за ДДС без таван | 16,1945 % | 15,9617 % | *-0,2329 %* |
| (2) | Дял на Обединеното кралство в общите разпределени разходи, коригирани с разходите за разширяването | 7,3577 % | 6,7300 % | *-0,6277 %* |
| (3) | = (1) - (2) | 8,8368 % | 9,2317 % | *+0,3948 %* |
| (4) | Общ размер на разпределените разходи | 127 599 039 596 | 129 786 633 964 | *+ 2 187 594 368* |
| (5) | Разходи, свързани с разширяването= (5a) + (5б) | 27 076 886 462 | 31 101 300 166 | *+ 4 024 413 704* |
| (5а) | Предприсъединителни разходи | 0 | 0 | *0* |
| (5б) | Разходи, свързани с член 4, параграф 1, буква ж) | 27 076 886 462 | 31 101 300 166 | *+ 4 024 413 704* |
| (6) | Общ размер на разпределените разходи, коригиран с разходите за разширяването = (4) – (5) | 100 522 153 134 | 98 685 333 798 | *- 1 836 819 336* |
| (7) | Първоначален размер на корекцията за Обединеното кралство = (3) x (6) x 0,66 | 5 862 761 188 | 6 012 789 482 | *+ 150 028 294* |
| (8) | Предимство за Обединеното кралство | 854 326 562 | 616 616 471 | *- 237 710 091* |
| (9) | Основна корекция за Обединеното кралство = (7) - (8) | 5 008 434 626 | 5 396 173 012 | *+ 387 738 385* |
| (10) | Извънредни приходи от ТСР | - 15 094 049 | - 35 957 064 | *- 20 863 015* |
| (11) | Корекция за Обединеното кралство = (9) - (10) | 5 023 528 676 | 5 432 130 075 | *+ 408 601 399* |

Размерът на *първата актуализация* на корекцията за Обединеното кралство за 2018 г. е с около 409 милиона евро по-висок в сравнение с *временния размер* на корекцията за Обединеното кралство за 2018 г., записан в бюджета за 2019 г.

3.3.2.2 Корекция за Обединеното кралство за 2015 г.

В следната таблица се обобщават промените между *първата актуализация* на корекцията за Обединеното кралство за 2015 г., записана в коригиращ бюджет 5/2016, и *окончателния размер* на корекцията за Обединеното кралство за 2015 г., който ще бъде записан в настоящия ПКБ.

|  | **Корекция за Обединеното кралство за 2015 г.** | **Корекция за Обединеното кралство за 2015 г.ПЪРВА АКТУАЛИЗАЦИЯ КБ 5/2016** | **Корекция за Обединеното кралство за 2015 г.ОКОНЧАТЕЛЕН РАЗМЕРПКБ 4/2019** | ***Разлика*** |
| --- | --- | --- | --- | --- |
|  |  | (1) | (2) | (2)-(1) |
| (1) | Дял на Обединеното кралство от базата за ДДС без таван | 19,2145 % | 19,1419 % | *- 0,0726 %* |
| (2) | Дял на Обединеното кралство в общите разпределени разходи, коригирани с разходите за разширяването | 7,5910 % | 7,5894 % | *- 0,0016 %* |
| (3) | = (1) - (2) | 11,6235 % | 11,5525 % | *- 0,0710 %* |
| (4) | Общ размер на разпределените разходи | 129 194 773 448 | 129 135 893 336 | *- 58 880 112* |
| (5) | Разходи, свързани с разширяването= (5a) + (5б) | 31 733 179 803 | 31 639 878 296 | *- 93 301 507* |
| (5а) | Предприсъединителни разходи | 0 | 0 | *0* |
| (5б) | Разходи, свързани с член 4, параграф 1, буква ж) | 31 733 179 803 | 31 639 878 296 | *- 93 301 507* |
| (6) | Общ размер на разпределените разходи, коригиран с разходите за разширяването = (4) – (5) | 97 461 593 645 | 97 496 015 040 | *+ 34 421 395* |
| (7) | Първоначален размер на корекцията за Обединеното кралство = (3) x (6) x 0,66 | 7 476 753 663 | 7 433 724 758 | *- 43 028 905* |
| (8) | Предимство за Обединеното кралство | 1 496 521 393 | 1 381 345 015 | *- 115 176 378* |
| (9) | Основна корекция за Обединеното кралство = (7) - (8) | 5 980 232 270 | 6 052 379 743 | *+ 72 147 473* |
| (10) | Извънредни приходи от ТСР | -76 109 576 | -74 320 246 | *+ 1 789 330* |
| (11) | Корекция за Обединеното кралство = (9) - (10) | 6 056 341 847 | 6 126 699 989 | *+70 358 142* |

*Окончателният размер* на корекцията за Обединеното кралство за 2015 г. е с около 70 милиона евро по-висок от *първата актуализация* на корекцията за Обединеното кралство за 2015 г., записана в КБ 5/2016, най-вече вследствие на актуализациите на базите за ДДС и БНД, изпратени от държавите членки през есента на 2018 г.

*3.3.3* *Вписване в ПКБ 4/2019 на първата актуализация на корекцията за Обединеното кралство за 2018 г. и на окончателния размер на корекцията за Обединеното кралство за 2015 г.*

3.3.3.1 Корекция за Обединеното кралство за 2015 г. (глава 35)

Размерът на корекцията за Обединеното кралство, който подлежи на включване в глава 35 от настоящия ПКБ, е разликата между *окончателния размер* на корекцията за Обединеното кралство за 2015 г. (т.е. 6 126 699 989 EUR) и *първата актуализация* на корекцията за Обединеното кралство за 2015 г. (т.е. 6 056 341 847 EUR, записани в КБ № 5/2016), която възлиза на 70 358 142 EUR.

Тази сума следва да бъде финансирана съобразно преразгледаните бази за БНД за 2015 г., известни в края на 2018 г. Включването на тази сума в глава 35 от бюджета е обобщено по-долу:

| **Корекция за Обединеното кралство за 2015 г. — глава 35** |
| --- |
| **BE** | 1 267 154 | **LU** | 866 089 |
| **BG** | 3 148 896 | **HU** | 2 764 651 |
| **CZ** | 4 903 895 | **MT** | 310 080 |
| **DK** | 6 556 672 | **NL** | -260 138 |
| **DE** | 4 385 985 | **AT** | 1 362 429 |
| **EE** | 303 635 | **PL** | -9 542 201 |
| **IE** | 20 284 145 | **PT** | 476 355 |
| **EL** | 504 408 | **RO** | 1 609 226 |
| **ES** | 1 272 857 | **SI** | 123 083 |
| **FR** | 5 838 257 | **SK** | 1 555 233 |
| **HR** | 1 207 446 | **FI** | 4 733 265 |
| **IT** | 19 287 491 | **SE** | -2 400 255 |
| **CY** | 627 536 |  |  |
| **LV** | -619 579 | **UK** | - 70 358 142 |
| **LT** | -208 473 | **Общо** | **0** |

3.3.3.2 Корекция за Обединеното кралство за 2018 г. (глава 15)

Размерът на *първата актуализация* на корекцията за Обединеното кралство за 2018 г. съответства на 5 432 130 075 EUR, което е с 408 601 399 EUR повече от сумата, записана в бюджета за 2019 г. (5 023 528 676 EUR).

Тази сума следва да бъде финансирана съобразно преразгледаните бази за БНД за 2019 г. в настоящия ПКБ. Включването на тази сума в глава 15 от бюджета е обобщено по-долу:

|  |
| --- |
| **Корекция за Обединеното кралство за 2018 г. — глава 15** |
| **BE** | 265 533 515 | **LU** | 24 021 679 |
| **BG** |  33 107 972 | **HU** | 76 919 197 |
| **CZ** | 116 537 793 | **MT** | 6 937 290 |
| **DK** | 177 691 422 | **NL** | 78 568 695 |
| **DE** | 345 846 816 | **AT** | 38 868 751 |
| **EE** | 15 082 304 | **PL** | 284 221 395 |
| **IE** | 150 471 818 | **PT** | 115 000 292 |
| **EL** | 107 768 033 | **RO** | 121 871 366 |
| **ES** | 709 012 279 | **SI** | 27 162 613 |
| **FR**  | 1 399 356 542 | **SK** | 53 378 232 |
| **HR** | 29 973 489 | **FI** | 136 324 454 |
| **IT** | 1 014 980 086 | **SE** | 47 915 985 |
| **CY** | 11 924 787 | **UK** | - 5 432 130 075 |
| **LV** | 17 654 465 |
| **LT** | 25 998 805 | **Общо**  | **0** |

4. Обобщаваща таблица по функции от МФР

|  |
| --- |
| *(ЕUR)* |
| **Функция** | **Бюджет за 2019 г.** | **Проект на коригиращ бюджет 4/2019** | **Бюджет за 2019 г.** |
| **(вкл. ПКБ 1—3/2019)** | **(вкл. ПКБ 1—4/2019)** |
| **БКПЗ** | **БКП** | **БКПЗ** | **БКП** | **БКПЗ** | **БКП** |
| **1.** | **Интелигентен и приобщаващ растеж** | **80 627 449 848** | **67 556 947 173** | **- 26 820 000** | **- 18 520 000** | **80 600 629 848** | **67 538 427 173** |
| *От които по Инструмента за гъвкавост* |  *178 715 475* |  | *- 18 520 000* |  |  *160 195 475* |  |
| *От които в общия марж за поетите задължения* |  *524 734 373* |  | *- 8 300 000* |  |  *516 434 373* |  |
| *Таван*  | *79 924 000 000* |  |  |  | *79 924 000 000* |  |
| *Марж* |  |  |  |  |  |  |
| 1a | Конкурентоспособност за растеж и работни места | 23 435 449 848 | 20 521 537 455 | - 18 520 000 | - 18 520 000 | 23 416 929 848 | 20 503 017 455 |
| *От които по Инструмента за гъвкавост* |  178 715 475 |   | - 18 520 000 |   |  160 195 475 |   |
| *От които в общия марж за поетите задължения* |  174 734 373 |   |   |   |  174 734 373 |   |
| *Таван* | *23 082 000 000* |  |  |  | *23 082 000 000* |  |
| *Марж* |  |  |  |  |  |  |
| 1б  | Икономическо, социално и териториално сближаване | 57 192 000 000 | 47 035 409 718 | - 8 300 000 |   | 57 183 700 000 | 47 035 409 718 |
| *От които в общия марж за поетите задължения* |  *350 000 000* |  | *- 8 300 000* |  |  *341 700 000* |  |
| *Таван* | *56 842 000 000* |  |  |  | *56 842 000 000* |  |
| *Марж* |  |  |  |  |  |  |
| **2.** | **Устойчив растеж: природни ресурси** | **59 642 077 986** | **57 399 857 331** |  |  | **59 642 077 986** | **57 399 857 331** |
| *Таван* | *60 344 000 000* |  |  |  | *60 344 000 000* |  |
| *Марж* |  *701 922 014* |  |  |  |  *701 922 014* |  |
| От които: Европейски фонд за гарантиране на земеделието (ЕФГЗ) — Разходи, свързани с пазара, и преки плащания | 43 191 947 000 | 43 116 399 417 |   |   | 43 191 947 000 | 43 116 399 417 |
| *Подтаван* | *43 881 000 000* |  |  |  | *43 881 000 000* |  |
| *Разлика от закръгляне, изключена от изчислението на маржа* |  *659 000* |  |  |  |  *659 000* |  |
| *Марж за ЕФГЗ* |  *688 394 000* |  |  |  |  *688 394 000* |  |
| **3.** | **Сигурност и гражданство** | **3 786 629 138** | **3 527 434 894** | **- 55 441 000** | **- 47 001 514** | **3 731 188 138** | **3 480 433 380** |
| *От които по Инструмента за гъвкавост* |  *985 629 138* |  | *- 55 441 000* |  |  *930 188 138* |  |
| *Таван* | *2 801 000 000* |  |  |  | *2 801 000 000* |  |
| *Марж* |  |  |  |  |  |  |
| **4.** | **Глобална Европа** | **11 319 265 627** | **9 358 295 603** |  | **- 2 000 000** | **11 319 265 627** | **9 356 295 603** |
| *От които в общия марж за поетите задължения* | *1 051 265 627* |  |  |  | *1 051 265 627* |  |
| *Таван* | *10 268 000 000* |  |  |  | *10 268 000 000* |  |
| *Марж* |  |  |  |  |  |  |
| **5.** | **Администрация** | **9 942 974 723** | **9 944 904 743** |  **11 941 000** |  **11 941 000** | **9 954 915 723** | **9 956 845 743** |
| *Таван* | *10 786 000 000* |  |  |  | *10 786 000 000* |  |
| *От които приспадане от маржа за непредвидени обстоятелства* | *- 253 882 156* |  |  |  | *- 253 882 156* |  |
| *Марж* |  *589 143 121* |  |  |  |  *577 202 121* |  |
| От които: Административни разходи на институциите | 7 747 285 803 | 7 749 215 823 |   |   | 7 747 285 803 | 7 749 215 823 |
| *Подтаван* | *8 700 000 000* |  |  |  | *8 700 000 000* |  |
| *От които приспадане от маржа за непредвидени обстоятелства* | *- 253 882 156* |  |  |  | *- 253 882 156* |  |
| *Марж* |  *698 832 041* |  |  |  |  *698 832 041* |  |
| **Общо** | **165 318 397 322** | **147 787 439 744** | **- 70 320 000** | **- 55 580 514** | **165 248 077 322** | **147 731 859 230** |
| ***От които по Инструмента за гъвкавост*** | ***1 164 344 613*** |  ***961 862 659*** | ***- 73 961 000*** | ***- 37 271 858*** | ***1 090 383 613*** |  ***924 590 801*** |
| ***От които в общия марж за поетите задължения*** | ***1 576 000 000*** |  | ***- 8 300 000*** |  | ***1 567 700 000*** |  |
| ***Таван*** | ***164 123 000 000*** | ***166 709 000 000*** |  |  | ***164 123 000 000*** | ***166 709 000 000*** |
| ***От които приспадане от маржа за непредвидени обстоятелства*** | ***- 253 882 156*** |  |  |  | ***- 253 882 156*** |  |
| ***Марж*** | ***1 291 065 135*** | ***19 883 422 915*** |  |  | ***1 279 124 135*** | ***19 901 731 571*** |
|  | **Други специални инструменти** |  **870 799 794** |  **705 051 794** | **- 29 748 635** |  |  **841 051 159** |  **705 051 794** |
| **Всичко общо** | **166 189 197 116** | **148 492 491 538** | **- 100 068 635** | **- 55 580 514** | **166 089 128 481** | **148 436 911 024** |

1. ОВ L 193, 30.7.2018 г., стр. 1. [↑](#footnote-ref-2)
2. . ОВ L 67, 7.3.2019 г. [↑](#footnote-ref-3)
3. COM(2019) 300, 15.4.2019 г. [↑](#footnote-ref-4)
4. COM(2019) 320, 15.5.2019 г. [↑](#footnote-ref-5)
5. COM(2019) 205, 22.5.2019 г. [↑](#footnote-ref-6)
6. COM(2017) 536, 20.9.2017 г. [↑](#footnote-ref-7)
7. COM(2017) 331, 13.6.2017 г. [↑](#footnote-ref-8)
8. SEC(2019) 250, 5.6.2019 г. [↑](#footnote-ref-9)
9. COM (2018) 631, 12.9.2018 г. [↑](#footnote-ref-10)
10. Регламент (ЕС) 2017/1939 на Съвета от 12 октомври 2017 г. за установяване на засилено сътрудничество за създаване на Европейска прокуратура (OВ L 283, 31.10.2017 г.). [↑](#footnote-ref-11)
11. SEC(2019) 250, 5.6.2019 г. [↑](#footnote-ref-12)
12. Решение (ЕС) 2019/420 на Европейския парламент и на Съвета от 13 март 2019 г. за изменение на Решение № 1313/2013/ЕС относно Механизъм за гражданска защита на Съюза (ОВ L 77, 20.3.2019 г., стр. 1). Финансовият пакет е определен в член 1, параграф 11. [↑](#footnote-ref-13)
13. COM(2019) 252, 5.6.2019 г. [↑](#footnote-ref-14)
14. COM(2019) 600, 2.7.2019 г. [↑](#footnote-ref-15)
15. ОВ L 54, 22.2.2019 г., стр. 3. [↑](#footnote-ref-16)
16. Заключения от извънредното заседание на Европейския съвет (член 50) (10 април 2019 г.) — EUCO XT 20015/19. [↑](#footnote-ref-17)
17. Решение (ЕС) 2018/937 от 28 юни 2018 г. [↑](#footnote-ref-18)
18. COM(2019) 205, 22.5.2019 г. [↑](#footnote-ref-19)
19. Европейска комисия, Икономически прогнози от пролетта на 2019 г., <https://ec.europa.eu/info/business-economy-euro/economic-performance-and-forecasts/economic-forecasts/spring-2019-economic-forecast_en> [↑](#footnote-ref-20)
20. В съответствие с Решение 2014/335 на Съвета, ако базата за ДДС на държава членка надвиши 50 % от нейния БНД, за тази база се определя таван на равнището на тези 50 %. В ПКБ 4/2019 за пет държави членки ще има таван на базата за ДДС, равен на 50 % от техния БНД: Хърватия, Кипър, Люксембург, Малта и Португалия. [↑](#footnote-ref-21)
21. Сумите в сиво произтичат от базите за ДДС с таван, както е обяснено в предходната бележка под линия. [↑](#footnote-ref-22)
22. ОВ L 168, 7.6.2014 г., стр. 105—111. [↑](#footnote-ref-23)
23. Работен документ на Комисията от 14 май 2014 г. относно изчисляването, финансирането, изплащането и вписването в бюджета на корекцията на бюджетните дисбаланси в полза на Обединеното кралство („корекцията“) в съответствие с членове 4 и 5 от Решение 2014/335/ЕС, Евратом на Съвета относно системата на собствените ресурси на Европейския съюз. [↑](#footnote-ref-24)